אהבתם אותם בקולנוע? תשתגעו עליהם בטלוויזיה!
בואו נכיר מי נגד מי ב"הפינגווינים ממדגסקר", וכמובן לא נשכח גם להגיד שלום למלך ג'וליאן.
סקיפר - אם סקיפר היה אדם ולא פינגווין, אנחנו די בטוחים שהוא היה ראש ממשלה. למה? כי הוא תמיד מתכנן תוכניות חשובות ולוקח גם נושאים פעוטים ברצינות רבה. זה גם הדבר שהכי מצחיק וכובש בו. פרייבט - פרייבט הוא פינגווין חמוד, אבל הוא לא בטוח כל כך בעד מי הוא. לפעמים הוא מתקרב מאוד ללמורים, אבל זה לא נובע מכוונה רעה- הוא פשוט לא בעד מלחמות וקצת תמים. ריקו - לריקו יש פתרון לכל מצב, אלא שבדרך כלל הוא פתרון שקשור בהרס של דבר מסוים. ריקו יודע להכין פצצות מיוחדות ותמיד מחזיק עליו את החומרים שדרושים להכין אותה. כל רגע איתו הוא ממש פיצוץ!
קובלסקי - קובלסקי מדבר בדרך כלל בסמכותיות ונראה כאילו הוא יודע הכל, אבל בפועל מאחורי החישובים השונים שלו אין הרבה והוא סתם מנחש. כשמגיע רגע האמת מתברר שקובלסקי אולי נראה גאון גדול, אבל בינו לבין להיות המדען הגאון כפי שהוא מציג את עצמו יש עוד פער גדול. המלך ג'וליאן - המלך ג'וליאן הוא אמנם למור קטנטן, אבל הוא שולט בכל החיות ביד רמה. הוא אוהב שמפנקים את עצמו ולא מפחד להגיד דברים מעליבים כשלא עושים את מבוקשו. נראה שהדבר שהכי חשוב למלך ג'וליאן בחיים זה לשלוט.
הפינגווינים בסדרה אמנם מצחיקים מאוד, אבל הדמויות הכי משעשעות הן כמובן העוזרים של המלך ג'וליאן: מורט ומוריס. מורט מעריץ את המלך ג'וליאן כאילו היה שחקן מפורסם, ומנסה לעשות את כל מה שהוא מבקש. מורט אולי נראה חמוד וקטנטן, אבל האמת שהוא נודניק גדול. מוריס לעומתו, ממש לא נהנה להיות העוזר של המלך ג'וליאן ולא מפסיק להתלונן על כך שהמלך מעביד אותו בפרך. אז אולי כדאי שהוא יעבור לצד של הפינגווינים?
של הסרט "מדגסקר"